অনেক অভিভাবক আছেন যারা নিরাপত্তার কারণে বাসার কাজের ছেলে, ড্রাইভার. মালী বা দারোয়ান এ জাতীয় মানুষদের কাছ থেকে শিশু সন্তানদের দূরে রাখেন। কিন্তু নিজেদের বন্ধু বান্ধব বা আত্মীয়স্বজনদের ক্ষেত্রে যথেষ্ট সজাগ থাকার প্রয়োজন বোধ করেন না। অথচ হয়তো এদেরই কেউ ভয়ঙ্কর ভাবে এদের সন্তানের মানসিক পীড়া আর অস্বস্তির কারণ হয়ে দাঁড়িয়েছে। শিশু যৌন নির্যাতনের বিষয়ে যারা মুখ খুলেছে তাদের অধিকাংশই ঘনিষ্ঠ আত্মীয়ের দ্বারা এই ক্রাইমের শিকার হয়েছেন বলে শিকার করেছেন। তাই অভিভাবকদের বিষয়ে এগিয়ে আসতে হবে। সন্তানকে তার বোধগম্য করে কিছু লক্ষণ এর কথা জানিয়ে দিতে হবে যাতে করে সে বুঝতে পারে, তার সাথে যেটা হচ্ছে সেটা ঠিক হচ্ছে না। তাকে সাহস জোগাতে হবে যেন এমন কোন পরিস্থিতির শিকার হলে সেটা যে স্বতঃস্ফূর্ত ভাবে অভিভাবকের সাথে শেয়ার করতে পারে। মনে রাখতে হবে, এটি এমন একটি বিষয় যার সাথে আপনার সন্তানের মানসিক সুস্থতা ও ভবিষ্যত নির্ভর করছে। এ বিষয়ে অভিভাবকের উদাসীনতা এবং অমনোযোগ শিশুর ভবিষ্যত কে অন্ধকার করে দিতে পারে।